Slotsgade 9, Fredensborg\nBournonville ligger i Slotsgade i Fredensborg tæt ved Fredensborg Slot. Bygningens facade ligger parallelt med den barokke hovedakse, som udgår fra slotsanlægget, mens havesiden er orienteret mod et faldende terræn ned til Langedam. Hovedlængen er placeret tilbagetrukket fra Slotsgade, hvorved der dannes en forhave mod gaden. Omkring husets bagside ligger en ældre pigstensbelægning.\nBygningen udgør en hovedfløj mod gaden, som er bygningens ældste del samt en senere tilkommen sidefløj i den sydøstlige del orienteret mod haven. Hovedfløjen bærer et højt, rødt, teglhængt manzardtag med to kviste og ældre støbejernsvinduer i tagfladen, mens sidefløjen mod gården har et rødt, teglhængt heltag med en kvist samt ældre støbejernsvinduer. Op ad sidefløjens gavl er en ældre havestue opført i træ med træbeklædning og en kampestenssat sokkel, og herover er en nyere tagterrasse med hvidmalet træværn. Gavltrekanten har en nyere bræddebeklædning.\nBournonville er to etager høj opført dels i grundmur og dels i bindingsværk over en kælder med en granit- og kampestenssokkel med let fremspring. Murene er pudsede og hvidkalkede og afsluttes af en muret og pudset gesims. Hovedlængens manzardtag er hængt med røde tegl, og overgangen mellem tagfladerne er markeret af en gesims. I rygningens ses to skorstenspiber med sokkel og krave. Facadens midterparti fremhæves af en toetagers midtrisalit med refendfugning nederst og en kordongesims, hvorover der står Bournonville. Midtrisalitten afsluttes af en ensidig taghældning. Bygningens vinduer er i første etage hovedsageligt ældre eller traditionelt udførte, tofags vinduer med otte ruder i hver ramme, mens de øvre vinduer har ti ruder i hver ramme. I gavlen ses endvidere trefags småtopsrossede vinduer. Havestuens vinduer er torammede med tre ruder i hver ramme og kældervinduerne er torammede med to ruder i hver ramme. Midt i facaden findes en nyere, traditionelt udført, tofløjet dør med opsprossede glaspartier og et opsprosset overvindue. I den nordre gavl er en nyere fyldingsdør med opsprossede glaspartier samt en foranliggende nyere trappe, hvorfra der er adgang til bygningens forstue. Mod haven findes en nyere, tofløjet fyldingsdør ligeledes med opsprossede glaspartier, og foran døren er en nyere, flisebeklædt trappe. Vinduer og døre er alle hvidmalede.\nI det indre bærer bygningen præg af ombygninger igennem tiden og er i dag indrettet med to boliger, én i stueetagen og én på første sal. Elementer af en ældre planløsning er bevaret eller genskabt med stuer orienteret mod gaden og køkken mod haven. Fra den nordre gavl kommer man ind i bygningens forstue. Herfra er en smal gang med badeværelse og i forlængelse heraf et spiserum og et køkken orienteret mod haven. I køkkenet er et muret ildsted anvendt til køkken- og kogeplads. Der er to stuer orienteret mod gaden samt et mindre værelse orienteret mod den søndre gavl. I sidefløjen er et værelse med adgang til havestuen. Fra forstuen fører en ældre trappe til førstesalen, der er indrettet med badeværelse og køkken mod havesiden. I gangen ses en bindingsværksskillevæg med nedtagne tavl. Mod facaden ligger et værelse og to stuer, hvoraf den midterste stue, i midtrisalitten, tidligere har været en sal. Mod den søndre gavl er to stuer, hvoraf den ene er bygget sammen med sidefløjen. Stuerne er forbundet via tre buede åbninger. Bag en ældre bræddevæg i køkkenet, giver en ældre ligeløbstrappe adgang til loftstagen, der er indrettet med værelser og badeværelse. Her er delvist synligt tagværk, synlige skorstenskerner, nyere, bræddebeklædte vægge og lofter samt tapetserede vægge. Der er kælder under hovedfløjen med adgang fra en gulvlem i køkkenet. Kælderen har støbt gulv, pudsede vægge samt synligt bjælkelag.\nInteriøret er kendetegnet ved både ældre og nyere materialer: Der er nyere døre, bræddegulve dels malede og dels umalede, paneler, pudsede vægge og lofter, ældre eller genetableret loftsstukkatur samt ældre loftsbemaling fra slutningen af 1800-tallet. Badeværelserne og forstuen har nyere flisebelagte gulve og trapper linoleum. Der er ældre eller traditionelt udførte bygningsdele og -detaljer, herunder paneler, fyldingsdøre med gerichter, greb, indstukne hængsler og låsetøj, vinduer med kraftige rundposte, anverfere og stormkroge.\nFredensborg by og Slotsgade blev etableret efter anlæggelsen af Fredensborg Slot i 1719-22 under Frederik IV. Slottet blev opført i barok stilart af arkitekten J.C. Krieger. Slotsgade var hovedfærdselsvejen til slottet og gaden hvor slotshåndværkere opførte tjenesteboliger og gæstgiverier i tilknytning til slottet. Slotsgade 9 var et af de fritliggende huse, der blev opført med udbygningen af Slotsgade i midten af 1700-tallet.\nSlotsgade 9 blev opført for kgl. amtsforvalter Jacob Lowson i 1761. Bygningen blev senere solgt til kgl. Løber Berner. Sidenhen fungerede bygningen som gæstgiveri under navnet Sommerlyst. I 1700- og 1800-tallet var Fredensborg et yndet rekreationssted for kunstnere og intellektuelle ligesom kongehusets ophold på Fredensborg Slot medførte kunstnere til hoffets underholdning, herunder blandt andre kgl. balletmester August Bournonville, der i 1854 købte Slotsgade 9 og navngav huset Bournonville og anvendte bygningen til sommerbolig frem til 1879.\nAf arkitekt Sven Risoms optegninger af en brandtaksation fra 1761 fremgår det, at bygningen oprindeligt var opført som én længe, i to etager med manzardtag og midtrisalit med spidsmuret gavl mod gade og gård. Ligesom bygningen oprindeligt havde en overvejende symmetrisk grundplan med en central forstue flankeret af stuer mod gadesiden.\nDen hvide elefant og det sorte får. No Widding. Kulturselskabet Fredensborg. 2013.\nFra Fredensborg. Bygninger - Borgere – Begivenheder. Claus Bitsch Ellekær Madsen. 2002.\nFredensborg Humlebæk Kommuneatlas. Byer og Bygninger 2002 Kulturarvsstyrelsen, Kulturministeriet i samarbejde med Fredensborg Humlebæk Kommune. 2002.\nGamle huse i Fredensborg slotsby: Slotsgade bebyggelse i 18. aarh. Frederiksborg Amts historiske Samfund. Sven Risom. 1962.\nMit Bevaringsværdige Hus i Fredensborg. Søren Vadstrup. Bevaringsforeningen Fredensborg. 2010.\nDen miljømæssige værdi ved Bournonville knytter sig til beliggenheden i Slotsgade parallelt med den aksiale gadestruktur, som udgår fra Fredensborg Slot, hvor bygningen i kraft af sin placering i nærheden af slottet er med til at definere byrummet og bidrage til et historisk gadebillede.\nDen kulturhistoriske værdi ved Bournonville er relateret til bygningen som et eksempel på en bolig opført til en kongelig embedsmand i midten af 1700-tallet. Hovedfløjens udprægede symmetriske opbygning i facaden med den let fremskudte midtrisalit og det høje manzardtag er tidstypisk for de barokke og klassicistiske arkitekturidealer, der dog brydes af midtrisalittens ensidige taghældning.\nI det indre knytter den kulturhistoriske værdi sig til de bevarede dele af en for datiden traditionel planløsning med stuer orienteret mod gaden og køkken mod haven. Hertil kommer de ældre bygningsdele og -detaljer, herunder fyldingsdøre med indstukne hængsler, gerichter, greb og låsetøj, panelering, stukkatur, loftsbemaling samt vinduer med rundposte, anverfere og stormkroge, der alle vidner dels om bygningens alder samt om de senere om- og tilbygninger, der har sat sine spor i bygningen.\nBournonvilles arkitektoniske værdi knytter sig til den fritliggende, bygning med facaden symmetrisk opbygget omkring den let fremhævede midtrisalit samt til det røde, teglhængte manzardtag med høj rejsning og til de hvidpudsede facader, der giver bygningen en helstøbt fremtræden. Tilsammen bevirker bygningsdelene, at bygningen markerer sig i gaderummet på trods af, at midtrisalitten ikke på traditionel vis afsluttes af en trekantsfrontispice, som er karakteristisk for denne bygningstype.\nI det indre knytter den arkitektoniske værdi sig til de ældre bygningsdele og -detaljer samt de traditionelle materialer, der alle er vigtige elementer i den historiske oplevelse af bygningen.\nI det ydre knytter de bærende fredningsværdier sig til bygningen opført i to etager med højt, rødt teglhængt manzardtag med skorstenspiber og fremhævet midtrisalit. Hertil kommer facadens symmetriske opbygning samt alle ældre bygningsdele og -detaljer, herunder ældre og traditionelt udførte vinduer med opsprosning rundposte, anverfere, stormkroge og beslag. Endvidere kommer den traditionelle materialeholdning.\nI det indre knytter de bærende fredningsværdier sig til de genskabte eller delvist bevarede elementer af den oprindelige grundplan med den traditionelle placering af stuer mod gaden og køkken mod haven. Hertil kommer de ældre bygningsdele og -detaljer, herunder fyldingsdøre med indstukne hængsler, gerichter, greb og låsetøj, træpanelering og loftsstukkatur. Endelig kommer den traditionelle materialeholdning.\n"Slotsgade 009, ""Bournonville"", matr. nr. 54b, Fredensborg by, Asminderød. Generel bygningshistorisk undersøgelse. 15 sider. Summarisk bygningshistorisk redegørelse. 2 sider. Sven Risom. Hanne Stephensen. Udateret. November 1986. "\nBournonville, Slotsgade 9, Fredensborg.pdf


Dansk Arch Linux forum / Dansk mirror offline?\n» Dansk mirror offline?\n#1 29-12-2008 21:20:21\nDansk mirror offline?\nEr jeg den eneste, der aldrig får noget svar fra det danske mirror? (klid.dk, methinks) Efter opgraderingen, der adskilte mirrorlisten fra selve pacman-pakken, så jeg der var kommet et mirror for Danmark til og tænkte at det vel andet andet lige var hurtigere. Men pacman -Sy resulterer bare i at den står og hænger i evindelige tider.....\n#2 30-12-2008 11:18:38\nRe: Dansk mirror offline?\nJeg har testet klid.dk ved at gå ind på:\nKonklusionen er at mirror er opdateret og der ingen problemer er med opkoblingen. Hvor lang tid har du forsøgt at teste det og prøvede du selv at gå ind manuelt på siden? Jeg vidste faktisk ikke at klid.dk havde åbnet et mirror så ved ikke hvilken kvalitet de har angående hvor hurtigt de opdatere. Jeg kan anbefale gigabit.nu (står i din mirrorlist fil) som ligger i Sverige da de har en god hastighed og serveren bliver opdateret en del gange om dagen.\n#3 02-01-2009 22:03:35\nnu har jeg fjerne klid fra min source liste forde den ikke virkede :S men virker da fint når jeg bruger dit link Hmm så ved ikke :S\n#4 02-01-2009 22:36:33\nDu skriver ikke hvad link du brugte helt præcist men jeg tilføjede lige følgende til min /etc/pacman.d/mirrorlist\nServer = ftp://ftp.klid.dk/archlinux/$repo/os/i686\nDet virker fint bortset fra den melder om for nye pakker på mit system. Men det ligner også Klid ikke at have styr på opdateringerne så jeg vil råde dig til at tilføje følgende i toppen af mirrorlist:\nServer = ftp://ftp.gigabit.nu/$repo/os/i686\nHvis den ene server er nede så er den anden nok oppe.\n#5 03-01-2009 22:23:17\nJo det er linket jeg bruger, og ja, jeg kan godt manuelt browse siden ligesom acidbodyguard, så jeg ved ikke hvad der er galt.... gigabit.nu virker mærkeligt nok heller ikke, ligesom det franske mirror jeg plejede at bero på også giver fejl. Det norske virker til gengæld godt og hurtigt.\n#6 04-01-2009 12:29:29\nDu har tjekket om det kan være et FTP problem? Bruger du tilfældigvis proxy?\n#7 31-01-2009 05:56:49\nJeg prøvede også klid.dk, da serveren dukkede op i mirrorlist, men jeg kunne heller ikke få det til at virke - så det blev slettet og jeg vendte tilbage til gigabit.


Klient beretninger - jette\nWow en forskel. Kom ned om ham med benene, og havde nemmere ved at sidde på ham. Han svævede endda meget mere, så jeg ku få ham til at gøre nogle ting uden besvær som jeg brugte mange kræfter på før, og ikke kunne holde til særli længe, nu kom det bare til os uden besvær. :)\nMin mor red sammen med mig, hun har haft det rigtig godt, både før og efter ridningen(hvor hun plejer at have ondt bagefter). :)\nVenlig Hilsen Pernille og Jane.\nFik denne af Ditte Lolk Lauersen. Udannet i SIT - dyr:\nJeg har haft en MEGET plaget schæfer (arbejdslinje og konkurrencehund på højeste plan) 9 år gammel igennem sit og efterfølgende 6 symp behandlinger. Den gik så ringe på alle ben, at aflivning var på tale. Al pelsen fra maven kørte i den ene side mod ryggen. Ingen kunne komme til halen inkl ejer og havde aldrig kunnet det. Det kan alle nu, pelsen ligger rigtigt, gangen er forbavsende bedre, selvom han ikke er en vårhare, og det frække blik og jagten efter naboens kat er vækket til live. smileysmileysmileyGud hvad gjorde man inden sit ? laugh\nCharlotte Albrechtsen tor, 1 november 2012 :\nJeg har overværet og set resultaterne af min mands behandling. Han har efter 20 år kunnet smide sine indlæg i skoene. (p.g.a. ikke ens længde på ben, fik han oplyst dengang. Jette påviste at det var en skævhed i ryggen og behandlede dette.) Han går nu rundt smertefri på 4 måned for første gang i mange mange år. Af bare glæde over sin egen "frihed" har min mand nu overtalt mig til ligeledes 10 behandlinger, for skuldre og ryg. Jeg er smertefri efter to behandlinger men foresætter forløbet da jeg ikke er i tvivl om alle mine andre skavanker kan blive kureret. Med stor tillid og glæde, kærlig hilsen Charlotte Albrechtsen\nPalle tir, 5 juni 2012 :\nBlev henvist til dig af en ven - et dejligt træk\nFik en super behandling og gode forklaringer om min krop og hvad problemet med min arm og ryg kunne være.\nSidder her nu 8 timer efter behandling og har det fantastisk godt i kroppen..\nVender helt sikkert tilbage og kan varmt anbefale din behandlingsform til andre.\nMerethe tir, 8 februar 2011 :\nHej Jette og andre, der læser med, Jeg har gemmengået et forløb over 10 gange og kan varmt anbefale dig til andre, der måtte læse denne side. Jeg blev anbefalet at få behandlinger af dig, af en anden klient, og jeg har ikke fortrudt et sekund!!! Men man skal være forberedt på, at forandringen ikke indtræffer på sekundet, og det har da også gået frem og tilbage for mig, men jeg stolede på, at det i sidste ende ville blive godt, og det blev det!!! Det lægger Jette heller ikke skjul på. At tingene tager tid. Jeg får det stadig bedre og bedre. En varm anbefaling fra mig.\nSkrevet til mig af klient fre, 14 maj 2010 :\nHej Jette Tak for din gode behandling af min lille søn. Du behandlede ham den 3 maj og jeg lovede at ringe efter et par dage vedr. hvordan han reagerede. Tiden er fløjet så der er gået lidt mere end et par dage og det beklager jeg. Allerede næste dag kunne han løfte hovedet i 15 sek og ikke kun i 5 sek;-) samt at jeg kunne mærke, se og høre at han ikke havde så ondt mere (og så vågnede han kun 2 gange om natten). Den 5 maj var han til behandling hos Henrik Brun. Behandlingen hos dig hhv hos Henrik har virkeligt hjulpet vores lille guldklump - han smiler og griner blot man ser på ham:-) - og inden for de sidste dage vågner han kun 1 gang om natten hvilket jeg også tager som et tegn på at han ikke har ondt mere og at hans krop er ved at falde til ro. En ting til: jeg kan give ham tøj på uden at det gør ondt når det skal over hovedet. Endnu engang et stort tak. Mange hilsner fra en mor\nchristina ons, 2 december 2009 :\nKære Jette, jeg vil bare fortælle hvor fantastisk jeg synes at dit arbejde er. Tænk at man går rundt år efter år med en nedsunken forfodsknogle, med deraf følgende skinnebensbetændelse, smerter i lænd, ryg og skulder, uden at den gængse lægevidenskab kan hjælpe en. Efter at man så har besøgt dig nogle gange, så er skinnebensbetændelsen forsvundet, og det samme er smarterne i ryggen... Fantastisk hvad du kan udrette. Knus Christina\nPeter Hansen ons, 19 august 2009 :\nKære Jette Det skal lyde en stor tak til dig, fordi du har hjulpet mig til en dagligdag, som nu er til at holde ud. Inden jeg stiftede bekendtskab med dine behandlingsmetoder, var jeg hver dag plaget af meget kraftige smerter. For efterhånden 2 år siden fik jeg en arbejdsskade i ryg, som udviklede sig til kroniske smerter og siden hen udløste fibromyalgi. Med min arbejdsskade startede et rend til kiropraktor og fire forskellige fysioterapeuter, uden de på nogle måder, kunne afhjælpe de efterhånden uudholdelige daglige smerter. Når man som jeg var så kraftig smerteplaget, søger og er villig til at afprøve alt, hvor der er den mindste chance reduktion af smerterne. Heldigvis faldt jeg over din hjemmeside, og efterfølgende hos dig fik gennemgået et behandlingsforløb. Det eneste der kan være lidt skidt for dig, men godt for mig er at jeg nu kun behøver at komme og få behandling Ca. hver anden måned. Håber at du vil gøre lidt mere opmærksom på dig selv, der er rigtig mange der vil kunne få glæde stor glæde af dine behandlinger. Hilsen Peter Hansen Næstved


Skagensmalerne - Hvem var de, hvordan malede de? Et kik bag facaden.\nEt foredrag om kunstnergruppen i nord\nDer var andre kunstnerkolonier bl.a. på Bornholm og Fyn og lidt tidligere i Hornbæk, men Skagensmalerne er uden sidestykke kunsthistoriens mest kendte danske kunstnerkoloni.\nHip hip hurra! Kunstnerfest på Skagen. Dette maleri af P.S. Krøyer malet over 4 år og afsluttet i 1888 er måske det mest berømte Skagensmaleri.\nMaleriet forsvandt ud af Danmark, da den svenske kunstsamler Pontus Fürstenberg købte maleriet, endnu mens Krøyer malede på det. Det blev udstillet på Charlottenborg Forårsudstilling i 1888, og kan i dag ses på Göteborgs Konstmuseum.\nDe andre kolonier var opstået på samme måde som i Skagen, men det blev Skagensmalerne, der løb med berømmelsen. De var mange, de var talentfulde, og der var flere store navne, fx Krøyer, Tuxen, Ancher’ne og svenske Björck. Flere af dem var allerede berømtheder, før de blev en del af gruppen Skagensmalerne. Ikke uvæsentligt var kolonien internationalt sammensat. Mange af medlemmerne var ret berejste og tilførte et internationalt sving over Skagensmalerne, som både i samtiden og i skiftende perioder herefter begejstrede et meget bredt publikum.\nGruppens navn Skagensmalerne er først kommet til senere, selv om gruppen ret tidligt blev nævnt som fx Malere på Skagen o.l.\nGruppens medlemmer var kommet til Skagen først og fremmest for at male i det specielle lys, der var og stadig er her. De kom dog også af andre grunde. Ikke mindst for at finde motiver i Skagens specielle natur og blandt de mennesker, der fandtes her. Skagboerne levede et liv med “sande” værdier, uspoleret af det brølende industrielle samfund, som havde forandret Danmark nogle årtier tidligere. Skagensmalerne malede bl.a. inspireret af impressionisterne – ofte ude i fri luft – naturalistiske billeder af havet, realistiske billeder af fiskerne, deres hårde og farlige liv, af naturen og af almindelige mennesker, deres dagligdags ting og gøremål.\nSkagensmalerne bestod ikke at en fast gruppe kunstnere, og kunstnerne har sikkert heller ikke betragtet sig selv som medlemmer af en gruppe. De fleste var ret forskellige, og nogle af dem opholdt sig kun relativt kort tid på Skagen. De mest kendte af Skagensmalerne er uden tvivl ægteparret Anna og Michael Ancher, P.S. Krøyer og lidt senere Tuxen. Men gruppen var relativt omfattende og som nævnt internationalt sammensat af malere fra Norge, Sverige, Frankrig, Spanien og Tyskland, som besøgte Skagen i kortere eller længere perioder.\nForedraget fortæller – med udgangspunkt i rigtig mange af Skagensmalernes malerier – historien om miljøet omkring gruppen, dens medlemmer, deres venskaber og uvenskaber, deres indbyrdes relationer og det brogede, bohemeagtige – undertiden dramatiske – liv, som de førte bl.a. på Brøndums Hotel, hvor mange af kunstnern perioder e boede i.\nP.S. Krøyer, 1883\nFiskerne trækker vod på Skagens Nordstrand\nSkagensmalerne skabte bl.a. med inspiration fra Frankrig det såkaldt moderne gennembrud i nordisk kunst. Deres billeder kan opleves på mange skandinaviske museer, men først og fremmest på Skagens Museum, Anchers Hus, Den Hirschsprungske Samling og Statens Museum for Kunst.\nMit foredrag om Skagensmalerne handler naturligvis om deres malerier, men også omderes ideer og de spændende, lidt dramatiske liv flere af koloniens medlemmer levede.


Scotte går i "stop"? - Stoker Pro\nScotte går i "stop"?\nTilmeldt: 15 okt 2010 19:50\nIndlæg af jan » 31 okt 2010 19:38\nHer er en udfordring til de skrappe:\nHar monteret et spritnyt og komplet Scotte anlæg 16kw forrige onsdag, har aldrig kørt med piller før - har kørt med brændefyr i over 20 år.\nScotten trækker ca. 170m2 heraf ca 20% gulvvarme - godt isoleret hus.\nBruger Samba piller, 8mm.\nHar endnu ikke tilsluttet brugsvand til Scotten - kommer senere.\nSiden start har jeg brugt i snit 33kg/døgnet - syns´ godt nok det er noget i overkanten - det er jo ikke koldt endnu.\nAsken er flot mørkegrå, kedelafgangskamrene er tørre og sorte indvendig - det virker fornuftigt.\nDer kommer stort set ikke røg op ad skorstenen, måske lidt ved opstart og større belastning.\nKedeltemp. er stillet til 60 grader, fremløbstemperatur er 45 termostatreguleret.\nDet hele har kørt rigtigt fint indtil i fredags. Indtil da har den styret sig selv smukt og konstant på omkring 60 grader lige siden stikket blev sat i.\nAf en eller anden grund går kedlen nu pludselig op på 70 grader. Herefter melder den stop - blæseren starter op på stor styrke - og efter ca 5 min stopper fyret helt.\nTemperaturen fortsætter med at stige til ca. 75 grader og falder herefter langsomt. Når den passerer 55 grader går optændingen i gang, men inden fyret er i gang igen, er temperaturen nede på 45-50 grader.\nKedel og og fyr arbejder altså indenfor en temperaturdifferens af 30 grader....!?\nNår temperaturen er ca. 57 grader og derover, skriver den i displayet, at den yder ca. 10% effekt, dette bliver den ved med, selvom temperaturen er ex. 67 grader - den kører stadig piller ned i små portioner.\nNår den er nede på 48 grader - og ved opstart - ligger den på mellem 60 og 100 %.\nTør nogen komme med et forslag?\nJeg har selvfølgelig renset godt og grundigt ud - men det gør ingen forskel.\nJeg har sneglet ud af flere omgange i 6 min - og udregnet et gennemsnit på 2018g - er nu indtastet i autoberegningen - uden resultat.\nDet er købt gennem forummet her hos Dansk VVS Center - har ikke snakket med dem endnu.\nRe: Scotte går i "stop"?\nIndlæg af Bigfoot » 31 okt 2010 19:49\nEr det ikke købt med et opstartsbesøg? For det ville vel den nemmeste løsning...\nIndlæg af Frank_Rasmussen » 31 okt 2010 19:51\nVelkommen til og tillykke med fyret!\nDu fik vel PC-programmet StokerKontrol med i købet? Når du får det installeret, så tror jeg, at det vil vise sig at reguleringen er lidt 'hissig'. Det kan man afdæmpe ved at stille på PID-tallene. Specielt en nedsættelse af P og I - ledene vil gøre reguleringen mere 'velovervejet'.\nEn midlertidig løsning kan være at sætte 'Max. drifteffekt' i styringen til f.eks. 50 %..\nHvis det bliver ved med at være så varmt (og vindstille) som på denne dejlige søndag, så bør du nok overveje at sætte urstyring op i styringen...\nIndlæg af jan » 31 okt 2010 21:13\nOk, så du er inde på, at det er vanskeligt at aftage den varme som der produceres.\nMen øhhh...det lyder altså lidt svært at skulle tilslutte en PC til mit fyr... Jeg tror det er et godt stykke uden for min tekniske rækkevidde - men det med urstyring må jeg kigge på...\nIndlæg af TaagMan » 31 okt 2010 22:01\nKører den i længere tid omkring 10%, imens fyret stille og rolig overstiger de 70 grader og så slukker? Hvad står dit skorsstens træk til? Kig under autoberegning.\nIndlæg af jan » 03 nov 2010 17:43\nHej - uhøfligt ikke at svare på når man selv stiller spørgsmålet.... sorry,\nJa, den stiger langsom til 70 grader under drift på 10%.\nJeg kan se i manualen, at de fraråder at k'øre under 10%, ellers var det jo oplagt at stille den ned til at køre ex. 5 %.\nDet er måske egentligt ikke så fikst at købe på denne måde - og så stå og mangle service....måske havde det været klogere at købe hos den lokale smed, betale et par tusser mere, og så ringe på garantien når klaveret ikke spiller.\nEn bekendt købte den som VVS eksperten sælger til 16500,- der følger 2 opstartsbesøg med, den første kom efter 3 dage - det andet når han bestiller det, ellers efter 1 måned....\nSet i bakspejlet, lod jeg mig nok besnære af sælger - "det passer fuldstændig sig selv.....lissom et oliefyr...."\nJeg må erkende, at der er ret meget at sætte sig ind i, og at det er noget dyrere at køre med end jeg havde håbet. Det er lettere at arbejde med, sviner mindre og fylder mindre end mit brændefyr - men hånden på hjertet, det er dyrere at fyre med og det er sq lettere at forholde sig til om bålet derinde har den rigtige farve, eller om brændet er for vådt eller tørt....\nIndlæg af TaagMan » 03 nov 2010 17:48\nJamen så er det jo fordi den yder for meget. Hvis du kigger under auto beregning, står skorstens trækket så til 0, for det giver absolut lavest mulige ydelse. Har du en trækstabilisator monteret i skorstenen, ellers skal du have det gjort for at få en ordentlig økonomi. Jeg ved ikke hvad du havde regnet med mht. forbrug, men hvis den er indstillet forkert, kan den virkelig forbruge meget. Hvad farve er asken... er kedlen svinet indeni?\nIndlæg af Frank_Rasmussen » 03 nov 2010 18:40\nJeg troede ikke, at det kunne lade sig gøre at købe en Scotte/Woody uden at få et 'gratis' opstartsbesøg. Tilbuddet her på forumet var da med opstartsbesøg.\nEfter min mening kører en Scotte/Woody 'som et oliefyr', bortset fra opfyldning af pillemagasinet, rensning af kedel og tømning af askeskuffe. Men det skal lige indstilles en gang i mellem. Det er ikke svært at lave indstillingen, se eventuelt vejledningen på http://www.mhes.dk/Indkoering_af_NBE_pi ... r_v6_x.pdf\nPS: Jeg tror, at du har gjort et bedre køb end din bekendt, hvis din bekendt har fået et Bio 18-anlæg :-)\nIndlæg af TaagMan » 03 nov 2010 18:59\nFuldstændig enig. Et Bio18 anlæg tåler ingen sammenligning med en Scotte. Anywho, en Scotte skal justeres, nøjagtig som et oliefyr. Man har jo også service på et oliefyr... af samme grund. Jeg ved ikke hvad du har forventet, men hvis du ikke magter opgaven selv, så bestil et besøg fra nbe.\nIndlæg af levi » 03 nov 2010 19:04\nTaagMan » 03 Nov 2010, 17:48 skrev: Jamen så er det jo fordi den yder for meget. Hvis du kigger under auto beregning, står skorstens trækket så til 0, for det giver absolut lavest mulige ydelse. Har du en trækstabilisator monteret i skorstenen, ellers skal du have det gjort for at få en ordentlig økonomi. Jeg ved ikke hvad du havde regnet med mht. forbrug, men hvis den er indstillet forkert, kan den virkelig forbruge meget. Hvad farve er asken... er kedlen svinet indeni?\nHvis anlægget som skrevet er købt hos vvs-eksperten, - så er der tale om en udgået model (4.99) - derfor den bliver solgt til spotpris.\nDer er tale om et restparti af udgået Scotte modeller.\nBrugeren her har derfor ikke den nye styring hvor man kan vælge "autoberegning" - Desværre\nTime: 0.172s | Queries: 40 | Peak Memory Usage: 3.15 MiB


13 af de farligste dyr i verden - Udforsk Sindet\n13 af de farligste dyr i verden\nDe farligste dyr i verden kan også være fascinerende. Det er dog bedre at observere dem på sikker afstand. Her er tretten af dem.\nSidste ændring: 22 oktober, 2021\nSelv om naturen er vidunderlig, kan den ofte være et fjendtligt sted for dem, der bor i den. Det skyldes, at der findes mange farlige dyr i verden. Faktisk er der så mange, at det er svært at vide, hvordan de skal klassificeres.\nHvad mener vi for eksempel med farlig? Hvilke er de farligste dyr?\nHandler det om deres naturlige våben som f.eks. gift? Eller er der tale om deres aggressive natur? Nå, men denne liste omfatter dyr, der kan udgøre en trussel, både mod mennesker og mod andre dyr. Det betyder naturligvis ikke, at nogen af dem er onde i sig selv. Men det betyder, at vi bør holde os væk fra dem.\nPå denne liste vil du opdage, at størrelse og udseende ikke har noget at gøre med et dyrs potentiale til at skade dem, der generer dem, eller som udgør en del af deres kost.\nAlle vilde dyr kan være farlige for mennesker. Det skyldes, at man ofte ikke ved, om man måske generer dem og får dem til at føle sig truet. Selv om det kan være en magisk oplevelse at stå ansigt til ansigt med et af dem, er det faktisk bedst at lade dem være i fred og beundre dem på afstand. Her er årsagerne.\n1. Komodovaranen (Varanus komodoensis)\nKomodovaranen er verdens største øgle. Den kan blive op til tre meter lang og op til 160 kilo tung. Den er også ekstremt hurtig og kan nå en løbehastighed på op til 25 kilometer i timen.\nKomodovaranens mund udskiller en hæmotoksisk gift, der forårsager koldbrand og vedvarende blødning. Sammen med de bakterier, som den indeholder (da den kan spise råddent kød), får dette offeret til at blive gradvist svækket. Derfor behøver dragen kun at tage et hurtigt bid af sit bytte og derefter følge det til dets dødssted.\n2. Asiatisk kæmpe gedehams (Vespa mandarinia): Et af de farligste dyr trods den lille størrelse\nGiften fra dette insekt kan være dødelig, hvis flere bid sker samtidig på det samme menneske. I Nagano (Japan) er dette insekt faktisk blevet et reelt problem.\nAsiatisk kæmpe gedehams har et stik, som inokulerer en blanding af cytotoksiske og neurotoksiske stoffer. Disse forårsager vævsskader og voldsomme smerter.\n3. Kongekobra (Ophiophagus hannah)\nGenerelt skal slanger være aggressive for at kunne spise. Men kongekobraen er noget særligt. Den er slangeædende. Det vil sige, at den spiser andre slanger, selv af sin egen art. Men det er klart, at hvis den jager slanger, er den ikke et føjeligt væsen.\nDens hugtænder sprøjter en stor mængde neurotoksisk gift ud. Dette lammer gradvist offeret og forårsager i sidste ende hjertestop eller åndedrætsstop.\n4. Giftfrø (Dendrobates)\nFrøer i denne familie udskiller ekstremt potent gift gennem huden. Hvis denne gift kommer ind i kroppen på en eller anden måde – f.eks. ved et rovdyr eller gennem et sår på huden – kan den dræbe dyr, der er meget større end mennesker.\nDe indfødte, der bor i det samme område, kender godt til virkningerne af dens giftstoffer. Dens kælenavn, pilfrøen, stammer fra jægernes skik med at imprægnere pilene med dens gift. Det betyder, at de ikke behøver at være så præcise med deres sigte.\n5. Blåringet blæksprutte (Hapalochlaena lunulata): Et af de farligste dyr i havet\nSelv om denne blæksprutte ikke måler mere end ti centimeter, er den kendetegnet ved de lysende blå ringe, der omkranser dens krop. Den findes i de tropiske farvande i det vestlige Indo-Pacific.\nBlækspruttens spyt kan forårsage alvorlig kvalme, taleforstyrrelser, blåfarvning af lemmerne og indre blødninger hos mennesker.\n6. Palæstinensisk ørkenskorpion (Leiurus quinquestriatus)\nDenne spindler er den mest giftige skorpionart, der findes. Deres gift er en kraftig blanding af neurotoksiner, der giver ekstreme smerter. Den er dog ikke dødelig – undtagen nogle gange hos små børn eller personer med hjerteproblemer. Der er også en risiko for allergisk shock\n7. Australsk gople (Chironex fleckeri)\nDenne vandmand findes langs de australske kyster i sommermånederne, hvor den formerer sig. Dens tentakler kan strække sig mere end to meter, og dens nældeceller – de celler, der inokulerer giften – har giftstoffer nok til at dræbe 60 voksne mennesker. Det er en neurotoksisk gift, der gradvist lammer kroppen, indtil den forårsager hjertestop eller åndedrætsstop.\n8. Saltvandskrokodillen (Crocodylus porosus)\nDisse krokodiller er de eneste, der kan leve i både ferskvand og saltvand. Derfor kan de findes i have, flodmundinger og floder. Desuden er de den største krybdyrart på planeten. Faktisk kan et voksent eksemplar blive op til syv meter og veje mere end 1000 kilo.\nDenne krokodille er et af de farligste dyr i verden. Den forfølger sit bytte, mens den tålmodigt er nedsunket i vandet. Dens utrolige hastighed og kraftfulde bid gør det umuligt at undslippe dens angreb. Faktisk har de australske myndigheder forbudt badning i visse dele af øen på grund af den fare, som den udgør.\n9. Flodhest (Hippopotamus amphibius): Et af de farligste dyr, selvom den er planteæder\nFlodheste er planteædere og vejer i gennemsnit 500 kg, men de konkurrerer aggressivt med rovdyr som løver og krokodiller. Flodhesten lever alene og er et ekstremt territorialt dyr. Den har brug for store mængder mad hver dag og er ansvarlig for at rydde sit område for krokodiller, alligatorer og andre dyr på kysten.\nFlodhesten er verdens mest dødbringende store pattedyr. Det anslås, at de dræber 500 mennesker om året i Afrika.\n10. Honninggrævling (Mellivora capensis)\nMårdyrs levevis gør dem til en af de farligste grupper af dyr, der findes. Honninggrævling er en af de mest kendte af gruppen. Den har kæber, der er i stand til at gennembore en skildpaddes skjold, og den er kendt for sin smag for at angribe bistader for at spise honning.\n11. Dragefisk (Pterois)\nSlægten af dragefisk omfatter ni forskellige arter. Effekten af dens gift er inotropisk – som påvirker muskelsammentrækningen – og kronotropisk – som ændrer hjerterytmen. Dette dyr sprøjter giftstoffer ud gennem sine pigge.\nHos mennesker forårsager dragefiskens gift kvalme, opkastning, forvirring, svimmelhed, diarré og brystsmerter. I de mest ekstreme tilfælde kan der opstå hjertesvigt.\n12. Piratfisk (Pygocentrus)\nSelv om de er et af de farligste dyr, der findes, har filmene skildret piratfisks adfærd på en ret misvisende måde. Faktisk sker angrebene, når de lugter blod i vandet, eller når der er et åbent sår.\nI første omgang kommer en enkelt piratfisk. Hvis dette eksemplar vender tilbage til gruppen i god behold, kommer de alle sammen for at spise glubende.\n13. Mennesket (Homo sapiens sapiens): Ikke overraskende et af de farligste dyr\nVi kunne ikke udelade mennesket fra vores liste. Vi er direkte ansvarlige for tabet af biologisk mangfoldighed på planeten, udtømning af ressourcer og ødelæggelse af økosystemer, og det siges, at takket være os, er vi på vej mod den sjette masseudryddelse.\nDer findes mange andre farlige dyr i verden. Ikke desto mindre skader de i modsætning til mennesker ikke økosystemet. Faktisk er de kun farlige, fordi de er nødt til at være det for at overleve. Vi gør klogt i at lade dem være i fred.\n11 af de smukkeste dyr i verden\nDe smukkeste dyr i verden har alle slående farver og former. Der er dog alt for mange af dem til at medtage dem alle på én liste.\nOphiophagus hannah (Hamadryad, King Cobra). (s. f.-b). Animal Diversity Web. Recuperado 21 de agosto de 2021, de https://animaldiversity.org/accounts/Ophiophagus_hannah/\nPulpo de Anillos Azules (Hapalochlaena lunulata). (s. f.). NaturaLista.co. Recuperado 21 de agosto de 2021, de https://colombia.inaturalist.org/taxa/199917-Hapalochlaena-lunulata\nVaranus komodoensis (Komodo Dragon). (s. f.-b). Animal Diversity Web. Recuperado 21 de agosto de 2021, de https://animaldiversity.org/accounts/Varanus_komodoensis/\nLeiurus quinquestriatus. (s. f.). Animal Diversity Web. Recuperado 21 de agosto de 2021, de https://animaldiversity.org/accounts/Leiurus_quinquestriatus/\nSpændende emnerNobelprisen i medicin og berøringens hemmeligheder\nSpændende emnerTre typer af kønsidentitet\nSpændende emnerSupergenkendere: Mennesker, der er meget dygtige til at huske ansigter\nSpændende emnerHvad betyder farven grøn i psykologi?\nSpændende emnerHvad betyder farven grå i psykologi?\nSpændende emnerSyv ordsprog fra Mafalda til eftertanke\nSpændende emnerBegavede voksne: Hvordan er de?\nSpændende emnerLaurent Simons: Det vidunderbarn, der ønsker at opdage udødeligheden


FERIE FOR VOKSNE – Tanggården Skoven\nMed venner eller kollegaer ? – eller “to med hinanden”?\nHer bliver de små oplevelser store. Og man kan høre hvad man tænker og mærker.\nFerie i tanghus – velindrettet og lækkert – her føler man sig tilpas.\nNogen vælger det, som en skøn base for udflugter og aktiviteter – og andre som en inspirerende oplevelse, i et tanghus med en historie der går tilbage til 1740, tilføjet moderne bekvemmeligheder og lækker indretning.\nVed langbordet i spisestuen – med dør til haven – kan man i timevis hygge over et godt måltid, og nyde udsigten til fasanerne og harerne der løber i haven, til tangtaget der bølger lidt ned over vinduerne i vinden . Rummene er dejligt lyse, og i opholdsstuen er der plads til hele flokken.\nMorgenturen går måske til Østerby havn efter jomfruhummer og friske fisk – og lune rundstykker. Hjem og rense hummer på terrassen – så de er klar til at blive ristet i smør, hvidløg til aften med et godt glas hvidvin. Så behøver man ikke meget mere.\nKøkkenet er indrettet med lækkert inventar og udstyr – det skal være en nydelse af lave mad af de gode lokale råvarer. Hvis der bliver trængsel ved køkkenborden, kan man jo bare tage det ekstra køkken “staldkøkkenet” i brug.\nOg nattesøvnen i de skønne dobbeltværelser er ekstra god. Det tykke tangtag holder lydene af vind og vejr grundigt ude, så der er stille…\nOplevelser på Læsø er der rigeligt af – uanset interesser. Kunst – kultur- natur – aktivitet – wellness. Vi har det hele.\nOg en mere systematisk Guide til gode oplevelser gør det muligt at planlægge. Vi hjælper meget gerne med aftaler og forslag.\nI haven er læ og hygge, med dejlig skygge under den gamle birk. Her er bænke, så alle kan spise sammen, solkroge med læ, udsigt over markerne og borde/bænke.\nI aktivitetskassen i haven finder I redskaber og aktiviteter til diverse spil og lege, som også er for voksne: Drager, fiskestænger, fodbolde, badmintonketchere, petanque, kroket og stangtennis. Her kan man udfordre sig selv og hinanden.\nAndre foretrækker en fredelig fodboldkamp, en travetur eller at nyde nogle af de flade 140 km asfaltvej på cyklen.\nVed bålpladsen er der brænde klart til bål og en hyggelig snak.\nI huset er der hyggelige bøger, man kan låne, og sende tilbage / eller bytte med noget andet.\nDer er staffeli og maling til akrylmaleri (lærreder kan købes), hvis man skulle blive inspirereret.\nOg måske er det tid til forkælelse i Læsø Kur: Saltbage, krops- eller ansigtsmassage og skønhedskure, zoneterapi, mindfullness, aquafitnes. Mulighed for rabataftale, hvis I er flere.\nPå Læsø kan man have “god tid” sammen, og både med aktiviteter og hygge.\nSE vores egen Guide til oplevelser. På Visit Læsø er der program over aktuelle oplevelser og begivenheder.\nI løbet af sommeren byder vi på havnefester, Hummerfestival, forskellige kunstudstillinger, åbent hus i Hedvigs hus, Havets dag, Skibet SAMKA kommer med tang til tanghusene helt fra Møn og meget mere.\nAktiviteterne på Læsø følger årets rytme – stor aktivitet i sommerhalvåret men vinterhalvåret er mere stille.\nGolfbanen på Læsø drives af Læsø Seaside Golfklub. De 18 huller med udsigt til Kattegat, hede og eng er så smukke, at det er en oplevelse i sig selv. Man kan i øvrigt blive flex-medlem her på meget rimelige vilkår.\nI kan leje heste flere steder, tage på gruppeture – eller tage hesten med selv? Både Krogbækgaard og Fædrelandet tager mod gæster – både med og uden erfaring. 80 % af Læsø er natur, hede, strandeng, skov – med oceaner af ridemuligheder.\nMan kan også have sin egen hest med – man må gerne sætte et lille hegn op på marken.\nOg så er der masser af oplevelser i nærområdet for hele familien. Fra Østerby havn kan I komme på sejltur med skibet Seadog på “SÆL og FISK” med fiskestang for at se sæler .\nOg museums-skibet Ellen er også en hyggelig oplevelse.\nMan kan leje elbiler – på havnen i Vesterø og ved Læsø Marina i Østerby til rimelige priser.\nBusserne på Læsø er gratis – og kører til/fra alle færgeafgange og stopper mange steder / hvor I har brug for det.\nDer er flyafgange fra Tune dagligt i sommersæsonen ned Danish Air Taxi. Resten af året kan man chartre ved Danish Air Taxi og andre sselskaber.\nMan kan købe ø-kort til flyvning – 10 ture for 3333 kr. som kan anvendes til 7 danske øer/destinationer, og samme kort af flere personer. Så tager turen til / fra Sjælland kun 1 time, og check-in i Tune på få minutter.


Iværksætter i Furesø - byggetilladelse, alkoholbevilling og registrering af fødevarevirksomhed / Startinfo.dk\nDu er her: Forside » Iværksætter i min kommune » Furesø » Furesø Kommune og andre myndigheder\nDe fleste iværksættere starter med at drive virksomhed fra hjemmet, da der ikke er forbundet lige så mange omkostninger med det. Men det er faktisk ikke alle, der kan drive virksomhed fra hjemmet. Det er kun liberale erhverv, der må drives fra hjemmet - det vil sige kontor- og frisørvirksomheder. Der er også andre betingelser, når du driver erhverv fra hjemmet:\nDu skal selv bo i det hjem, som virksomheden drives fra\nDerudover skal du være opmærksom på, hvor stor en del af dit hjem, der anvendes til erhverv, da dette kan have en betydning. Tag eventuelt en snak med din kommune om det for ikke at komme i klemme. Det er nemlig før set, at virksomheder er kommet i klemme på grund af misforståelser og forskellige forståelser af de liberale erhverv.\nDu kan leje og købe eksisterende erhvervslokaler til at drive virksomhed fra. Nogle gange skal du dog søge om byggetilladelse, selvom du slet ikke skal bygge. Det er nemlig fordi, hvis du ændrer lokalernes anvendelse, kræver det byggetilladelse. Det vil altså sige, hvis du for eksempel ændrer butikslokaler til café, kræver det byggetilladelse. Du søger om byggetilladelse ved Byg og Miljø.\nDu skal være opmærksom på, at der er lokalplaner, der kan være afgørende for, hvilke typer af erhverv du må drive i dit område - og om du overhovedet må drive virksomhed i området. Tag derfor lige et kig på disse, når du planlægger at leje eller købe. Se oversigt over erhvervsområder i Furesø Kommune her!\nDu kan fx. her se en præsentation af Erhvervsområdet Sydlejren, der ligger på den tidligere Flyvestation Værløse:\nPlanlægger du at bygge lokaler til at drive din virksomhed fra, skal du altid huske, at du skal søge om byggetilladelse. Du må ikke begynde at bygge, før du har din byggetilladelse. Du søger om byggetilladelse ved Byg og Miljø.\nVi anbefaler, at du tager en snak med byggesagsbehandler, når du planlægger at bygge. De kan vejlede dig i de gældende regler og henvise til lokalplanerne. De kan også hjælpe med krav til byggeriet, men de kan ikke rådgive dig i det rent byggetekniske.\nDet kan være rigtig smart at tage en snak med byggesagsbehandler hos Furesø Kommune. Der pålægges nemlig gebyr i forbindelse med behandlingen af din byggesag. Gebyret beregnes på timebasis. Derfor kan det være smart at have helt styr på din ansøgning, når du sender afsted i Byg og Miljø.\nEr du i gang med eller overvejer du at starte virksomhed, der forhandler eller producerer fødevarer? Så skal du huske, at din virksomhed næsten altid skal registrere sin virksomhed hos Fødevarestyrelsen. Det er altså ikke nok kun at registrere din virksomhed hos VIRK.dk og SKAT. Du registrerer din virksomhed hos Fødevarestyrelsen her!\nDet er nemlig ikke altid, du behøver at registrere din virksomhed hos Fødevarestyrelsen. Hvis din virksomheds aktivitet med fødevarer foregår i det private eller ligger på en bagatelgrænse, skal du ikke altid registrere din virksomhed hos Fødevarestyrelsen. Fødevarestyrelsen har lavet en test, så du nemt kan finde ud af, om din virksomhed skal registreres eller ej. Det eneste du skal gøre er at besvare enkelte spørgsmål. Du finder testen her!\nDer er mange ting, man skal være opmærksom på, når man driver virksomhed, der forhandler eller producerer fødevarer. Derfor har Fødevarestyrelsen lavet en Startpakke til dig, så du bliver godt på til at drive fødevarevirksomhed. Du bliver blandt andet klogere på registrering, hygiejne, egenkontrol og indretning. Du finder Startpakken her!\nNår du driver virksomhed, hvor der serveres stærke drikke - herunder øl og vin - skal du have alkoholbevilling. Du må ikke servere alkohol, uden at have en alkoholbevilling. Du søger om alkoholbevilling ved Nordsjællands Politi. Du finder ansøgningsblanketten her!\nDer er nogle regler, der skal overholdes, for du kan søge om alkoholbevilling. Du skal blandt andet være fyldt 21 år for at søge, medmindre du er har en uddannelse indenfor hotel- og restaurationsbranchen. Så skal du blot være fyldt 18 år.\nSkal du holde arrangementer i din virksomhed, hvor du skal servere alkohol til gæsterne, skal du søge om lejlighedstilladelse.\nUdover alkoholbevilling skal du også have tilladelse til at udvide åbningstiden til længere end kl. 02, hvis det ønskes.\nDer er gode muligheder for at benytte offentlige arealer til udeservering i din virksomhed. Dette kræver også tilladelse fra kommunen.\nHvis du gerne vil være leverandør til kommunen, kan du se hvilke offentlige udbud, der er her!\n3. Arrangementer og events i Furesø 5. Netværk for Iværksættere i Furesø


EN GOD DAG I BANGKOK. Tur 1 - Chinatown. What to do in Bangkok - PDF\nDownload "EN GOD DAG I BANGKOK. Tur 1 - Chinatown. What to do in Bangkok"\n1 EN GOD DAG I BANGKOK Tur 1 - Chinatown What to do in Bangkok Vi kender mange som bruger Bangkok som transitby, for at komme videre ud i Asien, thailandske øer og verden. Mange er der ofte kun 1-2 dage. For sjov skyld, vil vi begynde at sammensætte små ture, som du/i kan benytte som i vil. Print den, del den og kom endelig med feedback. Vi bruger udelukkende egne oplevelser, så hvis noget ikke stemmer, så giv endelig feedback. Så spilder man ikke tid, hvis man vil opdage noget godt på kort tid og bruger Bangkok som transitby. Denne guide er lavet for info. Vi har ingen økonomi involveret og de steder vi omtaler er steder vi har besøgt og synes er sjove.\n2 En god dag i Bangkok T U R 1 - C H I N A T O W N Besøg Chinatown, klongerne, Khao San, kanalerne og slut af med en kold drink. Da vi ikke ved hvor du/i bor, så tager vi udgangspunkt i at du/i kan finde frem til stationen Hua-Lompong. Klik på kortet for en on-line version. Når du er på Hua Lompong Station, så søg op og spørg om vej til Yaowarat Road eller Sampeng Lane. Gå dertil med mindre det er for varmt. Alternativ, tag bus 40, det koster 8 THB og er hele oplevelsen værd. En Tuk Tuk koster THB. Jeg tager dem aldrig, er gået kold i deres måde at se europæere som nogle der bare skal punge ud. En thai ville kun skulle betale THB for samme tur. Side 1\n3 En Taxa koster THB og er god, da der er Aircon. Men at tage en taxa er en meget langsommelig affære. Scooter Taxa. Koster THB. Det er hurtigt og sjovt, men de kører som sindsyge og det er vel ikke helt sikkert. Men har du nerver af stål og Rambo hjerne, så prøv det. Besøg templet Wat Traimit, templet med verdens største Guld Buddha på 5 ton. Sampaeng Lane Når du stiger af bussen, så skal du kigge efter den indgang som har madboder helt ude ved vejkanten. Det er et kaos af mennesker, biler, busser og larm. Sampaeng Lane er en mere end 500 m lang smal gade, hvor forretningerne ligger side om side. Ikke nok med at der ligger 100 vis af forretninger på Sampaeng Lane, men der ligger 100 vis i sidegaderne. Man skal være vågen, da der indimellem kommer motorcykler kørende. I starten da jeg var der, kunne jeg godt blive irriteret over det, for det er jo uhørt i Danmark, men træd til side og smil af det. Det er folk på arbejde. I Sampaeng Lane kan du købe alt mellem himmel og jord. Knive, tøj, tasker, gadgets, sko, neglelak, make-up fodbolde, juleting, hatte, parykker og så videre. Husk at indførsel af knive (Ikke køkkenudstyr) kræver blankvåbentilladelse, som er gratis. Priserne er små, men læg mærke til at mange af forretningerne har wholesale. Dvs, køb 6-12 stk og prisen er næsten ingenting og jeg mener ingenting. Eksempelvis et sæt som dette. Det koster THB for et stk, men tager du 6, så koster det 450 THB for alle THB - 90,- DKK Det billede jeg har brugt, fandt jeg på siden Et sæt er til salg for GBP. 235 DKK. Så er det jo nemt at få klaret lidt julegaveindkøb. Min datter køber neglelak. Der er meget billigt bling bling i Chinatown, men der er også en masse som i vores del af verden koster en mindre formue. Jeg køber eksempelvis de fedeste gel-pens. De er super lækre og koster 75 THB for 10 stk. Om ikke andet, så er det et sjovt sted. De har ret fede baseball caps for kun 100 thb, sokker for thb for 12 par. Side 2\n4 Sampaeng Lane er delt op i forskellige grupper. Et område har alt muligt blandet, så skifter området karakter og bliver til et område med lokale ting, silke, tøj og andet. De har også et område dedikeret til mad og krydderier. Min kone går som regel amok her. I Chinatown er det også et stort område, dedikeret til elektronik og gadgets. Det er nok mere for store drenge. I dette område kan du få lavet streamere og købt ting til din bil. Konge område. Et godt råd. Som så mange steder i Thailand, så anbefaler vi at der er styr på maven. Det er sparsomt med gode toiletmuligheder. Efter en tur gennem Sampaeng Lane, så vælger vi at gå ned til floden til et lille område, hvor der ligger et lille shopping område. Stationen hedder vist Pak Khlong Talat. Tag båden til stationen Tha Tien hvor vores favorit restaurant ved floden ligger. Restauranten er IKKE særlig ren, det er typisk Thai, men beliggenheden er fantastisk. Helt ned til vandet, med udsigt til floden og det fantastiske Wat Po, som ligger overfor. Det er skønt at sidde der og få en skål suppe eller en tallerken stegte ris m/kylling med en stor kold Chang. Beliggenheden er suveræn, men den ville ikke få nogle smileys af fødevarekontrollen i Danmark. Man kan enten vælge at tage en båd over floden for at besøge Wat Arun (Anbefales) eller gå ud af bagindgangen og støde ind i templet Wat Po. Bådturen koster omkring 2,- DKK Begge templer er sjove og et besøg værd, så har du energi og tid, så snup dem begge. Du kan tage flotte billeder. I Wat Arun kan du leje en Thai dragt og tage billeder får få penge. Tag derover med en båd fra Tha Tian Når du har besøgt templet eller templerne, så søg ned mod samme sted hvor du først ankom med båden. Tag båden op af floden til stationen Phra Pin Klao Bridge. Tag en Tuk-Tuk til Khao San Road. Koster 100 THB. Khao San Road er en backpacker gade med små hyggelige barer, forretninger og spisesteder. Du kan købe de sædvanlige t shirts, sko og gadgets, men også et falsk pas hvis du skulle få behov. Nogle af Bangkoks bedste tattoo shops ligger her. Personligt kan jeg bedst lide Khao San Road om dagen. Turen slutter her. Skal du hjem til Sukhumvit, så tag ned til kanal stationen Panfa Leelard og tag båden til din station. Vi tager altid til Asoke/Pretchabury. Side 3\n5 Denne Tur 1 Chinatown tager fra 5-8 timer. Alt efter om du bliver hængende de forskellige steder og udforsker nærområdet. Har fået anbefalet denne restaurant i Chinatown. T&K Seafood..klik på billedet for video. Den går for at være nummer 1. I Chinatown. Steder man kan besøge på denne Tur 1. Bangkok Flower Market. Helt suverænt sted. Check det i vores filer. Dusit Zoo Pathunam ( En Tur guide er på vej om Pathunam) Kongested hvis man har et stort shoppe-gen. Check det i vores filer Bobae Market - Kommer snart. Find en tour operatør og tag en tur i Khlongerne. Det koster ca THB. Har prøvet det og var IKKE imponeret. Slutningen på Tur 1 - Chinatown Dine fødder er nu smadrede og din krop tørlagt for salt og sukker. Derfor anbefaler vi at du går ind på en pub. Bestiller en STOR kold øl og planlægger aftenen. Måske går du ind et sted og får massage. Eventuelt til Tony Massage i Soi 23 (200m nede af gaden) Thai massage koster 100 Thb for en time. Foot Massage koster 100 Thb for en time. Gå derfra til Soi 14, til Suda s og spis god billig mad, eller prøv noget helt anderledes restauranten Love Scene i Soi 23. Restauranten har den skumleste indgang gennem køkkenet. Selve lokalet ligner en billig udgave af Hard Rock Cafe..med fiske tema. Giver det mening, sikkert ikke. Men det er et sjovt og anderledes sted.og maden er fantastisk. På vej hjem, så tænk over hvor heldig du er over at være i Bangkok. Ha en god dag derude. Leo og Kim Besøg Side 4


De fleste af os tænker ikke over det i hverdagen, men vi er omgivet af såkaldt cyber-fysiske systemer. Kort forklaret er det software- og hardwarekomponenter, der kommunikerer med og styrer en fysisk virkelighed. Det kan være vindmøller, biler eller noget så livsvigtigt som en pacemaker.\nI disse systemer anvender man i høj grad maskinlæring – det vil sige, at systemet styres af modeller, der lærer af historisk data.\nMen brugen af maskinlæring medfører også udfordringer, der kan få fatale konsekvenser. Professor Kim Guldstrand Larsen fra Institut for Datalogi ved Aalborg Universitet har netop modtaget en Villum Investigator-bevilling på 30. mio. kr. til et projekt, der skal sikre, at cyber-fysiske systemer i langt højere grad opfylder krav til pålidelighed og sikkerhed. Han forklarer:\n- Maskinlæring er rigtig godt til mange ting. Problemet opstår, når systemet udsættes for en situation, der ikke er anvendt i træningsdata. En Tesla kan eksempelvis hamre ind i en vejside, fordi den ikke genkendte de objekter, der var i omgivelserne. Brugen af maskinlæring kan resultere i nogle uforklarlige situationer, som man godt kunne have opdaget på forhånd, og som helt eklatant bryder med oplagte sikkerhedskrav.\nI projektet er målet derfor at kombinere matematisk velfunderede og forståelige teknikker, som kan give absolutte garantier, med maskinlæring. Der skal så at sige sættes grænser for, hvad man kan gøre, når man anvender maskinlæring:\n- Vi giver det en form for sikkerhedsskjold, så vi ikke ender i situationer, hvor det går galt. Det handler også om at kunne se flere skridt længere frem i processen. Jeg siger ikke, at tingene bliver 100 procent korrekte, men jeg håber og tror, at vi kan komme et godt stykke ad vejen.\nDYKKER NED I TEORIAPPARATET\nI første omgang glæder Kim Guldstrand Larsen sig til, at han sammen med kolleger i forskningsgruppen DEIS – Distribuerede, Indlejrede og Intelligente Systemer skal i gang med projektet, der i høj grad kommer til at omhandle modeller:\n- Vi skal arbejde meget med modeller og interaktioner mellem komponenter, som er relevante i en fysisk sammenhæng. Det er klart, at det bliver helt centralt, at vi omsætter disse modeller til algoritmer og senere til værktøjer, som ingeniører ude i samfundet kan bruge.\nDesuden ser Kim Guldstrand Larsen store fordele i, at gruppen allerede arbejder med områder, hvor cyber-fysiske systemer indgår – særligt inden for energi og transport.\n- Vi udnytter, at vi har en bred palet af projekter, som vi kan afprøve tingene på i praksis. Men i første omgang glæder jeg mig over, at vi nu har rigtig god tid og mulighed for at dykke ned i teoriapparatet og få bygget det her skjold. Mit håb er, at vi ved projektets slutning har en endnu mere fremragende gruppe, hvor flere af mine kolleger har været med til at lave helt nye teknikker, som jeg slet ikke kender i dag. Teknikker og værktøjer, som vil blive brugt af os selv, kolleger i andre discipliner og selvfølgelig ude i den virkelige verden.\nVillum Investigator-programmet bevilger i år i alt 313 mio. kr. til ti erfarne og internationalt anerkendte forskere, som fortsat vil stå i spidsen for forskning i verdensklasse. Forskere er udvalgt som Investigators blandt 72 ansøgere - efter international praksis med vurdering af ansøgning hos VILLUM FONDENs arbejdsgruppe, bedømmelse hos tre uafhængige fagfæller og endelig udvælgelse af fondens bestyrelse.\nLæs mere om Villum Investigator-programmet hos VILLUM FONDEN.\nProjektet S40S: Skalérbar analyse og syntese af sikre, små og optimale strategier til cyber-fysiske systemer løber over seks år.\nPressekontakt Nina Hermansen


Kom ombord på bolsjestribede fly – Ekstra Bladet\n6. apr. 2022 kl. 17:32\nKom ombord på bolsjestribede fly\nDet tyske flyselskab Condor har lanceret et nyt og specielt flydesign\nFlyenes nye design kommer i fem forskellige farver, som skal sende tankerne hen mod charterferier. Pressefoto: Condor\nDe fleste fly minder mere eller mindre om hinanden i udseende.\nOftest er de hvide og dekoreret med flyselskabets logo.\nDerfor skaber det blikfang, når flyselskaber designer sine fly på en særegen måde.\nDet er, hvad det tyske flyselskab Condor nu har gjort.\nDet skriver flere medier, herunder CNN samt branchemediet Check-In.\nDet tyske flyselskab har netop lanceret et nyt design, som minder om de klassiske rød-hvide Bismarck-bolsjer, der også er bedre kendt som 'hold kæft-bolsjer'.\nCondor er et charter- og lavprisflyselskab, og tanken bag det nye design er, at det skal sende tankerne hen mod klassiske charterferier, hvor striberne er inspireret af 'parasoller, badehåndklæder og strandstole', lyder det fra flyselskabet selv.\nSelskabets fly skal derfor dekoreres med striber i fem forskellige farver:\nBlå striber, som symboliserer havet, gule, som skal minde om solskin, rød, der står for passion, og grøn, som skal minde om en ø, mens de beige-guld striber skal få rejsende til at tænke på en sandstrand, lyder det.\n- Condor er ferie og Condor er umiskendelig - ligesom vores nye design, som vi nu lancerer, udtaler koncernchef Ralf Teckentrup blandt andet i en pressemeddelelse om det nye design.\nEfter planen skal 80 procent af Condors flyflåde have det nye design fra 2024.


Vi bør selv kunne præge vores børns liv i daginstitutionerne.\nSociolog og fremtidsforsker, Fremtidsforskeren.dk\nDer er andre muligheder end stordrift og centralisering.\nEt menneske er et mål i sig selv og skal aldrig blot være middel, har vi lært af den tyske filosof Kant. Og netop spørgsmålet om børns læring og opdragelse er et af samfundets vigtigste, da det handler om fremtidens borgere - fremtidens samfund.\nRegeringen har netop sagt nej. Nej i forhold til en forbedring af en rekordlav normering i daginstitutionerne. Alt imens virkeligheden i daginstitutionerne bliver stadig mere presset og det synes, som om systemet langsomt, men sikkert er ved at æde den sidste rest af en ellers lille og tryg livsverden i børnehøjde.\nHvad blev der af den lille børnehave som autonom enhed med egen tid og sted? Og hvorfra kom de - de integrerede mega-institutioner? Praktiske børnepaladser med linoleum på gulvet, optimal bemanding i ydertimerne og endnu en leder? Hvem har nogensinde efterlyst, at børnehaven skulle være en del af skolen, så man effektivt kan aflevere sin 10 måneder gamle baby samme sted, som man henter den 15 år senere? Og hvad blev der lige af den evidensbaserede forskning, OECD’s internationale anerkendelse af børnehavernes praksis, pædagogernes faglighed og børnehavetraditionen? Og dét i et land, der bryster sig af livsoplysning, demokratisk dannelse og barnets alsidige udvikling?\nArgumenterne kender vi: stordrift, legitimeret med plusord som stærke faglige miljøer, nye læringsmål for de 0-6-årige, kvalitet, og så videre. Alt imens teknokratiske krav om effektivisering og økonomisk nødvendighed også er afgørende. Og det selvom nyere viden fastslår, at stordriftsfordele og centralisering ikke altid er det samme som besparelser og effektivisering.\nSådan er fremtiden, siger de? Men hvem ved overhovedet, hvad fremtiden bringer? Og hvorfor har ingen spurgt os forældre om, hvad vi ønsker! Hvad siger pædagogerne? Og er store centraliserede børnehuse vitterligt den politiske vision for fremtidens yngste? Eller er vi bare ligesom endt dér som en konsekvens af noget andet?\nEt samfund, hvor der kun findes én måde at gøre tingene på, er ikke et godt samfund. Og netop derfor kalder tiden på alternative løsninger, som kan sikre bedre dagtilbud, større mangfoldighed og tilfredshed for de midler, der er. Der er behov for at tænke helt anderledes fremfor at være låst fast i den reduktionistiske tilgang, som hersker for tiden. Det burde vel være muligt at tænkt lidt mere visionært og mangfoldigt i et kreativt dansk videnssamfund i år 2015?\nVel vidende, at der naturligvis er begrænsede ressourcer og kommunerne skal sætte de overordnede rammer. Men muligheden for decentrale løsninger skal være reel, også hvad angår økonomiske midler. For ingen ønsker vel en situation, hvor det kun er i privatregi, at de attraktive alternativer findes? Nøjagtigt ligesom fremtidens dagtilbud skal rumme et pædagogisk tilbud, som har sit mål i sig selv fremfor bare at være en pasningsgaranti med teoretiske læreplaner eller en forskole – indskolingsforberedelse til SKOLEN.\nEn børnehave 2015 bør bygge på visioner og ideer. Et minibillede på idealet for det demokratiske samfund. En sådan børnehave kan medvirke til styrkelse af nærdemokratiet og civilsamfundet. Tiden er inde til at finde og udvikle ny måder at udføre pædagogisk praksis på. Alternative måder, som trodser tidens dårligdomme som larm, stress og fremmedgørelse i store systemer. For til gengæld at prioritere tid til fordybelse, ro, nærvær og læring gennem leg og sansning i små trygge enheder med få faste voksne.\nDen børnehave, vi efterlyser flere af i det kommunale system, har vi her på Mols. En helt unik skurvognsbørnehave midt i Nationalparken med 3 årstidsbestemte placeringer, udtænkt af lokale ildsjæle 20 år tilbage som en billig løsning, fordi der manglede pladser. Naturbørnehaven Mols Bjerge er i dag kommunens mest populære institution, har lange ventelister, får topkarakterer og kaldes state of the art af uvildige pædagogiske konsulenter.\nOg netop denne naturbørnehave er et levende eksempel på en markant anderledes daginstitution, hvor en hverdag i naturen giver børnene rig mulighed for at få opfyldt deres forskellige behov og lære gennem leg og sansning. Skurvognsbørnehaven har sin egen ”tid”; det betyder god tid til spontant at fordybe sig i en bille eller gribe den idé, børnene får. Såvel som god tid til at mestre praktiske hverdagsopgaver som selv at tage regnbukser på. Barndommen har nemlig sin egen tid, der ikke er voksentid, og sådan skal det være.\nMen selvom vi her har en populær og unik børnehave, er dens fremtid langtfra sikker. For en så anderledes institution og kæmpe succes passer nemlig ikke rigtigt ind i den kommunale virkelighed og er derfor en ”torn i øjet” - en besværlig størrelse for politikere, embedsmænd, konkurrerende børnehaver og skolesamarbejdet. Netop fordi, den er anderledes og ikke, som børnehaver er flest.\nOg nej, naturbørnehave er ikke en dyrere løsning. Tværtimod er den netop opstået som en spareøvelse og derfor et prima eksempel på, at man godt kan få god børnepasning, høj kvalitet og tilfredse forældre, uden at det koster ekstra. For selvom den er en smule dyrere i drift, er den til gengæld langt billigere i anlæg. Alt imens pædagogerne kan tilbyde mere tid og nærvær, da de modsat traditionelle børnehaver ikke skal bruge tid på rengøring efter frokosten, tid på at rydde op og tid på at holde møder i særskilte lokaler.\nDette var et eksempel på, at man sagtens kan have anderledes, små og attraktive dagtilbud indenfor budgettet. Men også et eksempel på, hvad man meget let kan ende med at lukke og slukke, hvis man kun vil tænke i systemets vedtagne sandheder og ikke udfordre dem.\nOg ja, vi ved, at vi er oppe mod stærke kræfter. Præmissen synes jo at være, at stort er bedre. Sagen er bare den, at vil man være alt – bliver man intet. Og hvis man i den dogmatiske tro på centralisering og skoleficering nægter at lade sig inspirere af traditionen og derfra skabe det nye, så bliver det danske samfund fattigere. Heldigvis er det os borgere, der skal vælge og skabe institutionerne - IKKE systemet.


Ny forskning skal finde Danmarks ældste øl - Avisen.dk\nDen nye forskningsmetode er blevet til i et samarbejde mellem forskere fra Nationalmuseet og en lektor fra Institut for Agroøkologi ved Aarhus Universitet. (Arkivfoto) (Foto: Mike Blake/Reuters)\nVi har drukket øl i flere tusind år mere end hidtil antaget, mener danske forskere at bevise med ny metode.\n10. januar 2021 07:16\nØl har været en del af danskernes liv i generation efter generation. Men måske går øllets tilstedeværelse i Danmark flere tusind år længere tilbage, end vi hidtil har vidst.\nDet forsøger danske forskere og arkæologer at påvise med en helt ny metode.\n- Vi ved i dag, at man både har brygget og drukket øl i Mellemøsten, blandt andet i Egypten og det mesopotamiske område, allerede fra det 4. og 5. årtusind før Kristus, siger Adam Cordes, der er arkæolog ved Nationalmuseet. - At øllet kan dateres så meget tidligere i disse områder – hele 4-5.000 år før os i Skandinavien - må være, fordi det ikke tidligere har været muligt at påvise øllets tilstedeværelse.\nHan er en del af gruppen af forskere fra Nationalmuseet, der har samarbejdet med lektor Kim Hebelstrup fra Institut for Agroøkologi ved Aarhus Universitet om at udvikle den nye metode til at fastslå de tidligste ølbrygninger i Danmark.\nMetoden består af indsamlet korn fra bondestenalderen og et elektronmikroskop.\n- Den nye metode opererer med elektroner, hvilket gør, at man kan komme helt ned i mikrometer af det indre af kernerne i kornene til forskel fra et normalt lysmikroskop.\nDermed kan forskerne observere, om kernens enzymer er blevet omdannet til sukker og dermed har skabt huller i de små stivelseskorn. Denne biokemiske proces er kendt som maltning og er et af de første skridt i brygning af øl.\n- Så når vi ser stivelseskorn med huller i, betyder det, at kornet har været spiret og maltet.\nMetoden er blevet afprøvet på nogle af de hidtil ældste kendte maltkerner fra jernalderen.\nPeter Steen Henriksen, der er museumsinspektør ved Nationalmuseet og også er en del af forskerteamet, glæder sig over metodens muligheder.\n- Nu har vi fået et redskab, som faktisk kan bevise, hvornår man begyndte at drikke øl i Danmark.\nDen videre forskning vil byde på flere undersøgelser. - Nu skal vi i de kommende år bruge den nye metode og finde de gamle kornfund frem, siger Henriksen.